b'\n_START_ARTICLE_\nSouth Park\n_START_SECTION_\nPovijest serije\n_START_PARAGRAPH_\nSouth Park je zapo\xc4\x8deo 1992. godine, kada su Trey Parker i Matt Stone, tada studenti filma na sveu\xc4\x8dili\xc5\xa1tu u  Coloradu kreirali kratki animirani film nazvan The Spirit of Christmas.  Ugrubo napravljeni film je prikazivao prototipske verzije likova iz kasnijeg South Parka uklju\xc4\x8duju\xc4\x87i lik nalik Cartmanu koji je nazvan "Kenny" i neimenovani lik nalik Kennyu._NEWLINE_Godine 1995. \xc4\x8dlan izvr\xc5\xa1nog odbora tv-ku\xc4\x87e FOX, Brian Graden, vidio je film i zatra\xc5\xbeio od Parkera i Stonea da naprave novi film koji \xc4\x87e poslati prijateljima kao bo\xc5\xbei\xc4\x87nu \xc4\x8destitku.  Novi film je prikazivao borila\xc4\x8dki dvoboj izme\xc4\x91u Djeda Mraza i Isusa, a brzo se pro\xc5\xa1irio kopiranjem i Internetom te postao hit. Popularnost njihovog uratka dovela je Parkera i Stonea u pregovore za kreiranje serije, prvo s FOX-om, a kasnije s Comedy Central gdje je serija i emitirana 13. kolovoza 1997. _NEWLINE_Provokativni sadr\xc5\xbeaj crti\xc4\x87a za odrasle brzo je izazvao prosvjede raznih organizacije koje su ga smatrale uvredljivim; proizvodi s likovima iz South Parka uskoro su zabranjeni u \xc5\xa1kolama i nekim drugim javnim mjestima.  No serija je ipak stekla prili\xc4\x8dno veliku popularnost. _NEWLINE_Godine 1999. napravljen je i dugometra\xc5\xbeni film, South Park: Bigger, Longer & Uncut, koji je dobro primljen od publike i kritike.  U filmu je poprili\xc4\x8dan broj pjesma \xc5\xa1to je pohvaljeno kao doprinos odumiru\xc4\x87em mjuziklu, a jedna pjesma, Blame Canada nominirana je i za Oscara.  Smatra se da je izme\xc4\x91u svih ostalih pjesma u filmu ta izabrana jer je najpristojnija.  Oscara je ipak dobio Phil Collins za pjesmu You\'ll be in my Heart iz animiranog filma Tarzan; to po postao razlog brojnih \xc5\xa1ala na njegov ra\xc4\x8dun u jednoj kasnijoj epizodi serije.  Film je tako\xc4\x91er u u\xc5\xa1ao u Guinessovu knigu rekorda kao animirani film s najve\xc4\x87om koli\xc4\x8dinom prostota, 399.  _NEWLINE_U rujnu 2005. godine, Comedy Central je potpisao ugovor s Parkerom i Stoneom za jo\xc5\xa1 tri sezone serije u sljede\xc4\x87e tri godine.  Parker i Stone \xc4\x87e nastaviti pisati, re\xc5\xbeirati i ure\xc4\x91ivati svaku svaki epizodu serije.\n_START_SECTION_\nRazvoj\n_START_PARAGRAPH_\nPilot-epizoda, Cartman Gets an Anal Probe, je ra\xc4\x91ena tradicionalnim na\xc4\x8dinom animacije pomo\xc4\x87u papira u boji i stop-motion tehnike.  Kasnije epizode su ra\xc4\x91ene modernim ra\xc4\x8dunalnim alatima za animaciju; prvo je kori\xc5\xa1ten PowerAnimator, a zatim Maya.  Iako se i njima opona\xc5\xa1a originalni amaterski izgled, produkcija je znatno br\xc5\xbea, \xc5\xa1to omogu\xc4\x87uje autorima pravljenje epizoda o aktualnim doga\xc4\x91ajima.  Epizoda o hvatanju Saddama Husseina je emitirana samo tri dana nakon \xc5\xa1to je on stvarno uhi\xc4\x87en, a epizoda s referencom na rezultate glasanja u Floridi 2000. osam dana nakon njihovog objavljivanja._NEWLINE_Humor je u po\xc4\x8detnim epizodama ve\xc4\x87inom bio usmjeren na \xc5\xa1okiranje gledatelja dok je s vremenom naglasak pre\xc5\xa1ao na satiru i parodiju.  Na\xc4\x8din prikazivanja tema se tako\xc4\x91er promijenio.  Parker i Stone su komentirali kako su od sredine \xc4\x8detvrte sezone po\xc4\x8deli praviti epizode koje se koncentriraju na jednu temu i zaplet umjesto na vi\xc5\xa1e njih.\n_START_SECTION_\n\xc4\x8ceste teme\n_START_PARAGRAPH_\nAutori South Parka imaju libertarijanske politi\xc4\x8dke stavove.  Liberalni ameri\xc4\x8dki politi\xc4\x8dari i druge javne li\xc4\x8dnosti \xc4\x8desto su predmet ismijavanja u seriji, iako su tome izlo\xc5\xbeeni i neki konzervativci i njihove ideje.  Kombinacija politi\xc4\x8dkih stavova South Parka je vrlo neuobi\xc4\x8dajena, primjerice ismijavanje teorija o globalnom zatopljenju (karakteristi\xc4\x8dno za konzervativne ameri\xc4\x8dke politi\xc4\x8dare) te istodobno prili\xc4\x8dno pozitivni stavovi o homoseksualnosti i kritiziranje homofobije.  Zbog nemogu\xc4\x87nosti jednostavnog odre\xc4\x91enja politi\xc4\x8dke, izmi\xc5\xa1ljen je termin South Park - republikanci kojim se opisuju mla\xc4\x91i nara\xc5\xa1taji \xc4\x8diji su politi\xc4\x8dki stavovi srodni onima iz serije.  Matt Stone je \xc4\x8dlan Republikanske stranke, a Trey Parker Libertarijanske.  _NEWLINE_Religija je vrlo \xc4\x8desta tema; autori ismijavaju brojne aspekte mormonizma, islama, judaizma, fundamentalisti\xc4\x8dkog kr\xc5\xa1\xc4\x87anstva, katolicizma i scijentologije.  Bog je u seriji prikazan kao neugledna mje\xc5\xa1avina razli\xc4\x8ditih \xc5\xbeivotinja i tvrdi da je budist;  Isus je lik koji \xc5\xbeivi u South Parku i vodi svoj vlastiti talk-show, a u jednoj epizodi umire kako bi spasio Djeda Mraza;  Sotona se tako\xc4\x91er nekoliko puta pojavio, a prikazan je kao homoseksualac koji nije tako lo\xc5\xa1a osoba i samo nastoji obavljati svoj posao.  Odnos spram religije je izazvao veliko negodovanje me\xc4\x91u katolicima i scijentolozima.  No iako su vjerske nelogi\xc4\x8dnosti \xc4\x8desto ismijavane, ateisti i antireligiozni ljudi su tako\xc4\x91er prikazani u lo\xc5\xa1em svijetlu, kao pretjerano arogantni. _NEWLINE_U nekoliko epizoda se na meti na\xc5\xa1ao ekolo\xc5\xa1ki aktivizam.  Kritizirano je slabo stvarno poznavanje problematike me\xc4\x91u ljudima koji se smatraju ekolo\xc5\xa1ki svjesnima, kao i njihovo pona\xc5\xa1anje. Tako\xc4\x91er su \xc4\x8desta tema kontroverze vezane uz globalno zatopljenje.  _NEWLINE_Osim toga, \xc4\x8deste teme su zlostavljanje djece, homoseksualnost i dru\xc5\xa1tvena zaostalost malih sredina.\n_START_SECTION_\nSporedni likovi\n_START_PARAGRAPH_\nMr. Herbert Garrison je u\xc4\x8ditelj razreda u kojem se nalaze Stan, Kyle, Eric i Kenny; dolazi na mjesto kada su dje\xc4\x8daci iz South Parka stavili pod vatru svoju u\xc4\x8diteljicu.  Garrison je nastrani homoseksualac i izraziti rasist.  Od 1. do 7. sezone imao je na ruci uvijek lutku, gospodina Cilindera (Mr. Hat)  i pomo\xc4\x87u njega govorio stvari koje bi sam htio re\xc4\x87i, no stidi se.  U 8. sezoni gospodin Cilinder bude \xc4\x8desto zamijenjen za gospodina Drvce (Mr. Twig).  U 9. sezoni Mr. Garrison ima i svoju mu\xc5\xa1ku prostitutku, gospodina Roba (Mr. Slave); no, kada Mr. Garrison izvr\xc5\xa1i operaciju i postane \xc5\xbeena, gospodin Rob se rastaje od nje - i ne zadugo jer gospodin Rob ima i mu\xc5\xbea, Big Gay Ala.  Od tada Mrs. Garrison po\xc4\x8dinje mrziti homoseksualce.  Kao stalni geg, on za\xc5\xbeeli u svakoj Bo\xc5\xbei\xc4\x87noj epizodi da svi Meksikanci budu iseljeni iz SAD-a.'